title: A Bizottság 57/2014/EU végrehajtási rendelete ( 2014. január 22. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [Třeboňský kapr (OFJ)]

text:
               23.1.2014

               HU

               Az Európai Unió Hivatalos Lapja

               L 20/4

      A BIZOTTSÁG 57/2014/EU VÉGREHAJTÁSI RENDELETE

   (2014. január 22.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [Třeboňský kapr (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i (1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta a Cseh Köztársaság kérelmét, amely a 1407/2007/EK bizottsági rendelet alapján bejegyzett „Třeboňský kapr” oltalom alatt álló földrajzi jelzéshez kapcsolódó termékleírás módosításának jóváhagyására irányul (2).

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában
                   (3).

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. január 22-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL L 312., 2007.11.30., 16. o.

      (3)  HL C 179., 2013.6.25., 27. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.7. osztály   Friss hal, puhatestűek és rákfélék, valamint ezekből készült termékek

      CSEH KÖZTÁRSASÁG
      Třeboňský kapr (OFJ)


title: A Bizottság 970/2012/EU végrehajtási rendelete ( 2012. október 19. ) a tunéziai vámkontingens keretében 2012. október 15. és 16. között olívaolajra vonatkozó importengedély kibocsátása érdekében benyújtott kérelmekre alkalmazandó elosztási együttható rögzítéséről, valamint az importengedélyek kibocsátásának a 2012. év október havára vonatkozóan történő felfüggesztéséről

text:
               20.10.2012

               HU

               Az Európai Unió Hivatalos Lapja

               L 290/11

         A BIZOTTSÁG 970/2012/EU VÉGREHAJTÁSI RENDELETE
   (2012. október 19.)
   a tunéziai vámkontingens keretében 2012. október 15. és 16. között olívaolajra vonatkozó importengedély kibocsátása érdekében benyújtott kérelmekre alkalmazandó elosztási együttható rögzítéséről, valamint az importengedélyek kibocsátásának a 2012. év október havára vonatkozóan történő felfüggesztéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
   mivel:

               (1)

               Az egyrészről az Európai Közösség és azok tagállamai, és másrészről a Tunéziai Köztársaság közötti társulás létrehozásáról szóló euromediterrán megállapodás (3) 1. jegyzőkönyve (4) 3. cikkének (1) és (2) bekezdése – éves szinten meghatározott korlátok keretei között – nulla vámtételű vámkontingenst nyit meg a teljes egészében Tunéziában előállított és Tunéziából közvetlenül az Európai Unióba szállított, az 1509 10 10 és az 1509 10 90 KN-kód alá tartozó kezeletlen olívaolaj behozatalára.

               (2)

               A Tunéziából származó olívaolaj vámkontingenseinek megnyitásáról és kezeléséről szóló, 2006. december 20-i 1918/2006/EK bizottsági rendelet (5) 2. cikkének (2) bekezdése – havonkénti bontásban – meghatározza azokat a mennyiségeket, amelyekre behozatali engedélyek bocsáthatók ki.

               (3)

               Az 1918/2006/EK rendelet 3. cikkének (1) bekezdése alapján importengedély kibocsátására vonatkozóan az illetékes hatóságokhoz benyújtott kérelmekben igényelt összmennyiség meghaladja az említett rendelet 2. cikkének (2) bekezdésében október hónapra megállapított mennyiséget.

               (4)

               Ebben a helyzetben a Bizottságnak rögzítenie kell azt az elosztási együtthatót, amely a rendelkezésre álló összmennyiség arányában lehetővé teszi az importengedélyek kibocsátását.

               (5)

               Tekintettel arra, hogy a kérelmekben igényelt összmennyiség elérte a folyó év október havára megállapított mennyiséget, erre a hónapra vonatkozóan további importengedélyek kibocsátására nincs lehetőség,

         ELFOGADTA EZT A RENDELETET:
   1. cikk
   Az 1918/2006/EK rendelet 3. cikkének (1) bekezdése alapján 2012. október 15. és 16. között importengedély kibocsátására vonatkozóan benyújtott kérelmekre 0,635338 %-os elosztási együtthatót kell alkalmazni.
   A 2012. október 22-től kezdődően igényelt mennyiségek tekintetében a 2012. év október havára vonatkozóan az importengedélyek kibocsátását a Bizottság felfüggeszti.
   2. cikk
   Ez a rendelet 2012. október 20-án lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. október 19-én.

            a Bizottság részéről, az elnök nevében,

         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 238., 2006.9.1., 13. o.

      (3)  HL L 97., 1998.3.30., 57. o.

      (4)  HL L 97., 1998.3.30., 2. o.

      (5)  HL L 365., 2006.12.21., 84. o.


title: A Bizottság 1033/2012/EU végrehajtási rendelete ( 2012. október 26. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Cabrito do Alentejo [OFJ])

text:
               8.11.2012

               HU

               Az Európai Unió Hivatalos Lapja

               L 308/7

         A BIZOTTSÁG 1033/2012/EU VÉGREHAJTÁSI RENDELETE
   (2012. október 26.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Cabrito do Alentejo [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 6. cikke (2) bekezdésének első albekezdésével összhangban a Bizottság közzétette az Európai Unió Hivatalos Lapjában Portugália kérelmét (2) a „Cabrito do Alentejo” elnevezés bejegyzésére.

               (2)

               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. október 26-án.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 93., 2006.3.31., 12. o.

      (2)  HL C 52., 2012.2.22., 22. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.1. osztály.   Friss hús (valamint vágási melléktermék és belsőség)

      PORTUGÁLIA
      Cabrito do Alentejo (OFJ)


title: A Bizottság 840/2014/EU végrehajtási rendelete ( 2014. augusztus 1. ) a Törökországból származó, emberi fogyasztásra szánt kéthéjú kagylók behozatalára vonatkozó védintézkedések bevezetéséről szóló 743/2013/EU végrehajtási rendeletnek a rendelet alkalmazási ideje tekintetében történő módosításáról  EGT-vonatkozású szöveg

text:
               2.8.2014

               HU

               Az Európai Unió Hivatalos Lapja

               L 231/3

         A BIZOTTSÁG 840/2014/EU VÉGREHAJTÁSI RENDELETE
   (2014. augusztus 1.)
   a Törökországból származó, emberi fogyasztásra szánt kéthéjú kagylók behozatalára vonatkozó védintézkedések bevezetéséről szóló 743/2013/EU végrehajtási rendeletnek a rendelet alkalmazási ideje tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1) és különösen annak 22. cikke (6) bekezdésére,
   mivel:

               (1)

               A Bizottság 743/2013/EU végrehajtási rendeletét (2) azt követően fogadták el, hogy a Bizottság ellenőrzési szolgálata, az Élelmiszerügyi és Állategészségügyi Hivatal (FVO) Törökországban hiányosságokat tárt fel az Unióba irányuló exportra szánt kéthéjú kagylók tenyésztésére vonatkozó hatósági ellenőrzések végrehajtása terén, továbbá hogy tagállamok arról számoltak be, hogy Törökországból kéthéjú kagylók olyan szállítmányai érkeztek, amelyek az uniós mikrobiológiai előírásoknak nem felelnek meg.

               (2)

               A törökországi illetékes hatóságok tájékoztatták a Bizottságot azokról a korrekciós intézkedésekről, melyeket az Unióba irányuló exportra szánt kéthéjú kagylók ellenőrzése terén felfedett hiányosságok kezelésére hoztak. Az FVO-ellenőrzésekben feltárt hiányosságok súlyosságára való tekintettel az intézkedések feloldására ugyanakkor csak egy további FVO-ellenőrzést követően kerülhet sor. Ezenfelül a tagállamok jelentést tettek olyan esetekről, amikor egy uniós állat-egészségügyi határállomáson a mikrobiológiai előírásoknak meg nem felelő kéthéjú kagylókat kívántak behozni.

               (3)

               A 2013/743/EU rendelet alkalmazási idejét ezért ennek megfelelően módosítani kell.

               (4)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottsága véleményével,

         ELFOGADTA EZT A RENDELETET:
   1. cikk
   A 743/2013/EU rendelet 5. cikkének második bekezdésében a „2014. augusztus 4.” időpont helyébe a „2015. augusztus 4.” időpont lép.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 1-jén.

            a Bizottság részéről

            az elnök

         José Manuel BARROSO

      (1)  HL L 24., 1998.1.30., 9. o.

      (2)  A Bizottság 2013. július 31-i 743/2013/EU végrehajtási rendelete a Törökországból származó, emberi fogyasztásra szánt kéthéjú kagylók behozatalára vonatkozó védintézkedések bevezetéséről (HL L 205., 2013.8.1., 1. o.).


title: A Bizottság 812/2012/EU végrehajtási rendelete ( 2012. szeptember 12. ) a 747/2001/EK tanácsi rendeletnek a Marokkóból származó egyes mezőgazdasági és feldolgozott mezőgazdasági termékekre vonatkozó uniós vámkontingensek tekintetében történő módosításáról

text:
               13.9.2012

               HU

               Az Európai Unió Hivatalos Lapja

               L 247/7

         A BIZOTTSÁG 812/2012/EU VÉGREHAJTÁSI RENDELETE
   (2012. szeptember 12.)
   a 747/2001/EK tanácsi rendeletnek a Marokkóból származó egyes mezőgazdasági és feldolgozott mezőgazdasági termékekre vonatkozó uniós vámkontingensek tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes földközi-tengeri országokkal kötött megállapodások alapján preferenciális elbánásban részesíthető termékek közösségi vámkontingenseinek és referenciamennyiségeinek kezelésével kapcsolatos rendelkezésekről és az 1981/94/EK és a 934/95/EK rendelet hatályon kívül helyezéséről szóló, 2001. április 9-i 747/2001/EK tanácsi rendeletre (1) és különösen annak 5. cikke (1) bekezdésének b) pontjára,
   mivel:

               (1)

               A mezőgazdasági és a feldolgozott mezőgazdasági termékekre, a halakra és a halászati termékekre vonatkozó kölcsönös liberalizációs intézkedésekről, továbbá az egyrészről az Európai Közösségek és tagállamaik, másrészről a Marokkói Királyság közötti társulást létrehozó euro-mediterrán megállapodás módosításáról, valamint az ahhoz csatolt 1., 2. és 3. jegyzőkönyvnek és azok mellékleteinek felváltásáról az Európai Unió és a Marokkói Királyság között levélváltás formájában megállapodás (2) jött létre. A megállapodást az Európai Unió nevében a 2012/497/EU tanácsi határozattal (3) elfogadták.

               (2)

               A megállapodás új vámkontingenseket ír elő a Marokkóból származó mezőgazdasági és feldolgozott mezőgazdasági termékekre. A megállapodás egyúttal a meglévő vámkontingensek módosításáról is rendelkezik a 747/2001/EK rendeletben meghatározott termékek vonatkozásában.

               (3)

               Másrészről a megállapodás már nem rendelkezik a 747/2001/EK rendeletben meghatározott referenciamennyiségek keretében alkalmazandó vámengedményekről.

               (4)

               Az új vámkontingenseket, a meglévő vámkontingensek módosításait és a referenciamennyiségek megszüntetését a megállapodásnak megfelelően végre kell hajtani. A 747/2001/EK rendeletet ezért ennek megfelelően módosítani kell.

               (5)

               Összhangban a megállapodással, a vámkontingenseknek az alkalmazás első évére vonatkozó kiszámítása céljából indokolt előírni azt, hogy azok a vámkontingens szerinti mennyiségek, amelyeknél a kontingensidőszak a megállapodás hatálybalépésének napja előtt kezdődik, az említett időpontig eltelt időszaknak megfelelő résszel arányosan csökkentendők.

               (6)

               A Marokkóból származó friss vagy hűtött paradicsom Európai Unióba irányuló behozatalára november 1-jétől május 31-ig alkalmazandó kiegészítő vámkontingens havi felhasználását a megállapodással összhangban az eredetileg 28 000 tonna nettó tömegben megállapított mennyiség 30 %-ára kell korlátozni.

               (7)

               Mivel a megállapodás 2012. október 1-jén lép hatályba, e rendeletet ugyanezen naptól kezdődően kell alkalmazni.

               (8)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   A 747/2001/EK rendelet a következőképpen módosul:

               1.

               A 3a. cikk helyébe a következő szöveg lép:
               „3a. cikk
               A Marokkóból származó paradicsomra vonatkozó különös rendelkezések
               (1)   A 0702 00 00 KN-kód alá tartozó, bármely, október 1-jétől május 31-ig tartó időszakban (a továbbiakban: gazdasági év) szabad forgalomba bocsátott paradicsom esetében a 09.1104 tételszám alatt október 1-jétől december 31-ig, illetve január 1-jétől március 31-ig alkalmazandó, a II. mellékletben meghatározott havi vámkontingensekre vonatkozó lehívásokat minden év január 15-én, illetve az április 1-jét követő második bizottsági munkanapon leállítják. A következő bizottsági munkanapon a bizottsági szolgálatok megállapítják minden egyes ilyen vámkontingens felhasználatlan egyenlegét, majd azt az adott gazdasági évre a 09.1112 tételszám alatt alkalmazandó kiegészítő vámkontingens keretében hozzáférhetővé teszik.
               A havi vámkontingensek leállításának időpontjától a november, december, illetve január, február, március hónapok idején alkalmazandó bármely leállított havi vámkontingensből történő visszamenőleges lehívásokat, illetve a felhasználatlan mennyiségeknek bármely leállított havi vámkontingensbe történő visszautalását a 09.1112 tételszám alatt az adott gazdasági évre alkalmazandó kiegészítő vámkontingens keretében hajtják végre. A 09.1112 tételszámú vámkontingens kezelésére vonatkozó részletes előírásokat a (2) bekezdés tartalmazza.
               (2)   A II. mellékletben meghatározott, 09.1112 tételszámú, a november 1-jétől május 31-ig tartó időszakra szóló, a Marokkóból származó és az Európai Unióban szabad forgalomba bocsátott 0702 00 00 KN-kód alá tartozó paradicsomra vonatkozó kiegészítő vámkontingens havi felhasználását az eredetileg 28 000 tonna nettó tömegben megállapított mennyiség 30 %-ára kell korlátozni.
               A 09.1112 tételszám alatti vámkontingenst a 09.1193 tételszám alatt alkalmazandó 7 havi alvámkontingensből álló gyűjtővámkontingensként kell kezelni.
               Az e vámkedvezményből származó kedvezmény csak a 09.1193 tételszám feltüntetése esetén adható meg.”

               2.

               A II. melléklet helyébe e rendelet mellékletének szövege lép.

         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2012. október 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. szeptember 12-én.

            a Bizottság részéről

            az elnök

         José Manuel BARROSO

      (1)  HL L 109., 2001.4.19., 2. o.

      (2)  HL L 241., 2012.9.7., 4. o.

      (3)  HL L 241., 2012.9.7., 2. o.

      MELLÉKLET

            „II. MELLÉKLET

               MAROKKÓ

            A Kombinált Nómenklatúra értelmezésére vonatkozó szabályok ellenére az árumegnevezések szövege csupán tájékoztató jellegűnek tekintendő, mivel e melléklet tekintetében a preferenciális rendszert az e rendelet elfogadásakor érvényes KN-kódok határozzák meg, az 1006/2011/EU bizottsági végrehajtási rendeletben (1) meghatározottak szerint. Ahol ex KN-kódok szerepelnek, a preferenciális rendszert a KN-kód és a vonatkozó árumegnevezés együttes alkalmazása határozza meg.

               Vámkontingensek

                        Tételszám

                        KN-kód

                        TARIC-alszám

                        Árumegnevezés

                        Kontingensidőszak

                        Kontingensmennyiség (nettó tömeg tonnában)

                        Kontingens vámtétele

                        09.1104

                        0702 00 00

                        Paradicsom frissen vagy hűtve

                        2012.10.1.–10.31.

                        13 350

                        Mentes (2)
                            (3)

                        2013.10.1.–10.31.

                        13 800

                        2014.10.1.–10.31.

                        14 250

                        2015.10.1.–10.31., és valamennyi ezt követő időszakban 10.1.–10.31.

                        14 700

                        09.1104

                        0702 00 00

                        Paradicsom frissen vagy hűtve

                        2012.11.1.–11.30.

                        34 900

                        Mentes (2)
                            (3)

                        2013.11.1.–11.30.

                        36 100

                        2014.11.1.–11.30.

                        37 300

                        2015.11.1.–11.30., és valamennyi ezt követő időszakban 11.1.–11.30.

                        38 500

                        09.1104

                        0702 00 00

                        Paradicsom frissen vagy hűtve

                        2012.12.1.–12.31.

                        39 450

                        Mentes (2)
                            (3)

                        2013.12.1.–12.31.

                        40 800

                        2014.12.1.–12.31.

                        42 150

                        2015.12.1.–12.31., és valamennyi ezt követő időszakban 12.1.–12.31.

                        43 500

                        09.1104

                        0702 00 00

                        Paradicsom frissen vagy hűtve

                        2013.1.1.–1.31.

                        39 450

                        Mentes (2)
                            (3)

                        2014.1.1.–1.31.

                        40 800

                        2015.1.1.–1.31.

                        42 150

                        2016.1.1.–1.31., és valamennyi ezt követő időszakban 1.1.–1.31.

                        43 500

                        09.1104

                        0702 00 00

                        Paradicsom frissen vagy hűtve

                        2013.2.1.–2.28.

                        39 450

                        Mentes (2)
                            (3)

                        2014.2.1.–2.28.

                        40 800

                        2015.2.1.–2.28.

                        42 150

                        2016.2.1.–2.29., és valamennyi ezt követő időszakban 2.1.–2.28/29.

                        43 500

                        09.1104

                        0702 00 00

                        Paradicsom frissen vagy hűtve

                        2013.3.1.–3.31.

                        39 450

                        Mentes (2)
                            (3)

                        2014.3.1.–3.31.

                        40 800

                        2015.3.1.–3.31.

                        42 150

                        2016.3.1.–3.31., és valamennyi ezt követő időszakban 3.1.–3.31.

                        43 500

                        09.1104

                        0702 00 00

                        Paradicsom frissen vagy hűtve

                        2013.4.1.–4.30.

                        20 700

                        Mentes (2)
                            (3)

                        2014.4.1.–4.30.

                        21 400

                        2015.4.1.–4.30.

                        22 100

                        2016.4.1.–4.30., és valamennyi ezt követő időszakban 4.1.–4.30.

                        22 800

                        09.1104

                        0702 00 00

                        Paradicsom frissen vagy hűtve

                        2013.5.1.–5.31.

                        6 250

                        Mentes (2)
                            (3)

                        2014.5.1.–5.31.

                        6 500

                        2015.5.1.–5.31.

                        6 750

                        2016.5.1.–5.31., és valamennyi ezt követő időszakban 5.1.–5.31.

                        7 000

                        09.1112 (4)

                        0702 00 00

                        Paradicsom frissen vagy hűtve

                        2012.11.1.– 2013.5.31., és valamennyi ezt követő időszakban 11.1.–5.31.

                        28 000

                        Mentes (2)
                            (3)

                        09.1100

                        0703 20 00

                        Fokhagyma frissen vagy hűtve

                        2012.10.1.–12.31.

                        375

                        Mentes

                        2013.1.1.–12.31., és valamennyi ezt követő évben

                        1 500

                        09.1137

                        0707 00 05

                        Uborka frissen vagy hűtve

                        2012.11.1.– 2013.5.31.

                        15 000

                        Mentes (2)
                            (5)

                        2013.11.1.–2014.5.31.

                        15 450

                        2014.11.1.–2015.5.31.

                        15 900

                        2015.11.1.–2016.5.31.

                        16 350

                        2016.11.1.– 2017.5.31., és valamennyi ezt követő időszakban 11.1.–5.31.

                        16 800

                        09.1133

                        0709 93 10

                        Cukkini frissen vagy hűtve

                        2012.10.1.–2013.4.20.

                        50 000

                        Mentes (2)
                            (6)

                        2013.10.1.–2014.4.20.

                        51 500

                        2014.10.1.–2015.4.20.

                        53 000

                        2015.10.1.–2016.4.20.

                        54 500

                        2016.10.1.–2017.4.20., és valamennyi ezt követő időszakban 10.1.–4.20.

                        56 000

                        09.1130

                        0805 20 10

                        05

                        Clementine frissen

                        2012.11.1.–2013.2.28., és valamennyi ezt követő időszakban 11.1.–2.28/29.

                        175 000

                        Mentes (2)
                            (7)

                        09.1118

                        0810 10 00

                        Földieper frissen

                        2013.4.1.–4.30., és valamennyi ezt követő időszakban 4.1.–4.30.

                        3 600

                        Mentes

                        09.1101

                        0810 10 00

                        Földieper frissen

                        2013.5.1.–5.31., és valamennyi ezt követő időszakban 5.1.–5.31.

                        1 000

                        6,4 MIN 1,2 €/100 kg/net

                        09.1103

                        1702 50 00

                        Vegytiszta gyümölcscukor

                        2012.10.1.–12.31.

                        150

                        Mentes

                        2013.1.1.–12.31., és valamennyi ezt követő évben

                        600

         (1)  HL L 282., 2011.10.28., 1. o.

         (2)  A mentesség a vámnak csak az értékvám részére vonatkozik.

         (3)  E vámkontingensen belül a WTO-ra vonatkozó európai uniós engedmények jegyzékében biztosított külön vámtétel nullára csökken, ha a belépési ár legalább 461 EUR/tonna, ami az Európai Unió és Marokkó közötti megállapodás szerinti belépési ár. Amennyiben a szállítmány belépési ára 2, 4, 6 vagy 8 %-kal alacsonyabb mint a megállapodás szerinti belépési ár, a kontingensre vonatkozó külön vámtétel egyenlő ezen megállapodás szerinti belépési ár 2, 4, 6 vagy 8 %-ával. Amennyiben a szállítmány belépési ára alacsonyabb mint a megállapodás szerinti belépési ár 92 %-a, a WTO-n belül kötelező külön vámtétel alkalmazandó.

         (4)  E vámkontingens havi felhasználásának 8 400 tonna nettó tömegre történő korlátozása érdekében, ezt a vámkontingenst 7 havi alvámkontingensből álló gyűjtővámkontingensként kezelik a 09.1193 tételszám alatt. A vámkontingensből származó kedvezmény kérelmezéséhez elegendő feltüntetni a 09.1193 alvámkontingens tételszámát.

         (5)  E vámkontingensen belül a WTO-ra vonatkozó európai uniós engedmények jegyzékében biztosított külön vámtétel nullára csökken, ha a belépési ár legalább 449 EUR/tonna, ami az Európai Unió és Marokkó közötti megállapodás szerinti belépési ár. Amennyiben a szállítmány belépési ára 2, 4, 6 vagy 8 %-kal alacsonyabb mint a megállapodás szerinti belépési ár, a kontingensre vonatkozó külön vámtétel egyenlő ezen megállapodás szerinti belépési ár 2, 4, 6 vagy 8 %-ával. Amennyiben a szállítmány belépési ára alacsonyabb, mint a megállapodás szerinti belépési ár 92 %-a, a WTO-n belül kötelező külön vámtétel alkalmazandó.

         (6)  E vámkontingensen belül a WTO-ra vonatkozó európai uniós engedmények jegyzékében biztosított külön vámtétel nullára csökken, ha a belépési ár legalább:

                  —

                  az Európai Unió és Marokkó közötti megállapodás szerinti 424 EUR/tonna október 1-jétől január 31-ig, valamint április 1-jétől április 20-ig,

                  —

                  a február 1-jétől március 31-ig tartó időszakban a WTO szerint alkalmazandó 413 EUR/tonna, amely kedvezőbb mint a megállapodás szerinti belépési ár.

            Amennyiben a szállítmány belépési ára 2, 4, 6 vagy 8 %-kal alacsonyabb mint a megállapodás szerinti belépési ár, a kontingensre vonatkozó külön vámtétel egyenlő ezen megállapodás szerinti belépési ár 2, 4, 6 vagy 8 %-ával. Amennyiben a szállítmány belépési ára alacsonyabb mint a megállapodás szerinti belépési ár 92 %-a, a WTO-n belül kötelező külön vámtétel alkalmazandó.

         (7)  E vámkontingensen belül a WTO-ra vonatkozó európai uniós engedmények jegyzékében biztosított külön vámtétel nullára csökken, ha a belépési ár legalább 484 EUR/tonna, ami az Európai Unió és Marokkó közötti megállapodás szerinti belépési ár. Amennyiben a szállítmány belépési ára 2, 4, 6 vagy 8 %-kal alacsonyabb mint a megállapodás szerinti belépési ár, a kontingensre vonatkozó külön vámtétel egyenlő ezen megállapodás szerinti belépési ár 2, 4, 6 vagy 8 %-ával. Amennyiben egy szállítmány belépési ára alacsonyabb mint a megállapodás szerinti belépési ár 92 %-a, a WTO-n belül kötelező külön vámtétel alkalmazandó.”


title: A Bizottság 69/2012/EU végrehajtási rendelete ( 2012. január 26. ) az 1273/2011/EU végrehajtási rendelettel a 2012. januári alidőszakra megnyitott vámkontingensek keretében behozni kívánt rizsre vonatkozó behozatali engedélyek kibocsátásáról

text:
               27.1.2012

               HU

               Az Európai Unió Hivatalos Lapja

               L 24/7

         A BIZOTTSÁG 69/2012/EU VÉGREHAJTÁSI RENDELETE
   (2012. január 26.)
   az 1273/2011/EU végrehajtási rendelettel a 2012. januári alidőszakra megnyitott vámkontingensek keretében behozni kívánt rizsre vonatkozó behozatali engedélyek kibocsátásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet), (1)

   tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
   tekintettel a rizs és a törmelékrizs behozatalára vonatkozó egyes vámkontingensek megnyitásáról és kezeléséről szóló, 2011. december 7-i 1273/2011/EU bizottsági végrehajtási rendeletre (3) és különösen annak 5. cikke első albekezdésére,
   mivel:

               (1)

               Az 1273/2011/EU végrehajtási rendelet a rizs és a törmelékrizs behozatalára az említett végrehajtási rendelet I. mellékletének megfelelően származási országonként elosztva és alidőszakokra bontva vámkontingenseket nyitott meg, és rendelkezett e vámkontingensek kezelésének módjáról.

               (2)

               Az 1273/2011/EU végrehajtási rendelet 1. cikke (1) bekezdésének a), b), c) és d) pontjában előírt vámkontingensek esetében január az első alidőszak.

               (3)

               Az 1273/2011/EU végrehajtási rendelet 8. cikkének a) pontja szerinti értesítések alapján megállapítható, hogy a 09.4154 – 09.4112 – 09.4116 – 09.4117 – 09.4118 – 09.4119 – 09.4166 tételszámú vámkontingensek esetében az említett végrehajtási rendelet 4. cikkének (1) bekezdésével összhangban 2012 januárjának első tíz munkanapján benyújtott kérelmek a rendelkezésre állónál nagyobb mennyiségre vonatkoznak. Ezért helyénvaló a szóban forgó vámkontingensek esetében az igényelt mennyiségekre alkalmazandó elosztási együttható rögzítésével meghatározni, hogy a behozatali engedélyek milyen mennyiségre bocsáthatók ki.

               (4)

               A fent említett értesítések alapján megállapítható továbbá, hogy a 09.4127 – 09.4128 – 09.4148 – 09.4149 – 09.4150 – 09.4152 – 09.4153 tételszámú vámkontingensek esetében az 1273/2011/EU végrehajtási rendelet 4. cikkének (1) bekezdésével összhangban 2012 januárjának első tíz munkanapján benyújtott kérelmek a rendelkezésre állónál kisebb mennyiségre vonatkoznak.

               (5)

               Ezenkívül az 1273/2011/EU végrehajtási rendelet 5. cikkének első bekezdésével összhangban meg kell határozni a 09.4127 – 09.4128 – 09.4148 – 09.4149 – 09.4150 – 09.4152 – 09.4153 – 09.4154 – 09.4112 – 09.4116 – 09.4117 – 09.4118 – 09.4119 – 09.4166 tételszámú vámkontingensek keretében a következő alidőszakban rendelkezésre álló összmennyiségeket.

               (6)

               A behozatali engedélyek kibocsátására irányuló eljárás hatékony lebonyolítása érdekében ennek a rendeletnek indokolt a kihirdetését követően azonnal hatályba lépnie,

         ELFOGADTA EZT A RENDELETET:
   1. cikk
   (1)   Az 1273/2011/EU végrehajtási rendelet szerinti 09.4154 – 09.4112 – 09.4116 – 09.4117 – 09.4118 – 09.4119 – 09.4166 tételszámú vámkontingensekhez kapcsolódóan 2012 januárjának első tíz munkanapján rizsbehozatalra vonatkozó behozatali engedélyek kibocsátása érdekében benyújtott kérelmek esetében az engedély az e rendelet mellékletében meghatározott elosztási együttható és az igényelt mennyiség szorzataként meghatározott mennyiségre bocsátható ki.
   (2)   Az 1273/2011/EU végrehajtási rendelet szerinti 09.4127 – 09.4128 – 09.4148 – 09.4149 – 09.4150 – 09.4152 – 09.4153 – 09.4154 – 09.4112 – 09.4116 – 09.4117 – 09.4118 – 09.4119 – 09.4166 tételszámú vámkontingensek keretében a következő alidőszakra rendelkezésre álló összmennyiségeket e rendelet melléklete határozza meg.
   2. cikk
   Ez a rendelet Az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. január 26-án.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 238., 2006.9.1., 13. o.

      (3)  HL L 325., 2011.12.8., 6. o.

      MELLÉKLET

         Az 1273/2011/EU végrehajtási rendelet alkalmazásában a 2012. januári alidőszakra engedélyezett és a soron következő alidőszakra rendelkezésre álló mennyiségek

                  a)

                  Az 1006 30 KN-kód alá tartozó teljesen vagy félig hántolt rizsre vonatkozó, az 1273/2011/EU végrehajtási rendelet 1. cikke (1) bekezdésének a) pontjában előírt vámkontingens:

                              Származás

                              Tételszám

                              A 2012. januári alidőszakra megállapított elosztási együttható
                              (százalékban)

                              A 2012. áprilisi alidőszakra rendelkezésre álló összmennyiség
                              (kg)

                              Amerikai Egyesült Államok

                              09.4127

                              — (1)

                              23 803 600

                              Thaiföld

                              09.4128

                              — (1)

                              9 812 999

                              Ausztrália

                              09.4129

                              — (2)

                              1 019 000

                              Egyéb származás

                              09.4130

                              — (2)

                              1 805 000

                  b)

                  Az 1006 20 KN-kód alá tartozó előmunkált („hántolt”) rizsre vonatkozó, az 1273/2011/EU végrehajtási rendelet 1. cikke (1) bekezdésének b) pontjában előírt vámkontingens:

                              Származás

                              Tételszám

                              A 2012. januári alidőszakra megállapított elosztási együttható
                              (százalékban)

                              A 2012. júliusi alidőszakra rendelkezésre álló összmennyiség
                              (kg)

                              Minden ország

                              09.4148

                              — (3)

                              1 634 000

                  c)

                  Az 1006 40 00 KN-kód alá tartozó törmelékrizsre vonatkozó, az 1273/2011/EU végrehajtási rendelet 1. cikke (1) bekezdésének c) pontjában előírt vámkontingens:

                              Származás

                              Tételszám

                              A 2012. januári alidőszakra megállapított elosztási együttható
                              (százalékban)

                              A 2012. júliusi alidőszakra rendelkezésre álló összmennyiség
                              (kg)

                              Thaiföld

                              09.4149

                              — (4)

                              44 047 269

                              Ausztrália

                              09.4150

                              — (5)

                              16 000 000

                              Guyana

                              09.4152

                              — (5)

                              11 000 000

                              Amerikai Egyesült Államok

                              09.4153

                              — (4)

                              5 455 000

                              Egyéb származás

                              09.4154

                              1,447729

                              6 000 011

                  d)

                  Az 1006 30 KN-kód alá tartozó teljesen vagy félig hántolt rizsre vonatkozó, az 1273/2011/EU végrehajtási rendelet 1. cikke (1) bekezdésének d) pontjában előírt vámkontingens:

                              Származás

                              Tételszám

                              A 2012. januári alidőszakra megállapított elosztási együttható
                              (százalékban)

                              A 2012. júliusi alidőszakra rendelkezésre álló összmennyiség
                              (kg)

                              Thaiföld

                              09.4112

                              1,073576

                              0

                              Amerikai Egyesült Államok

                              09.4116

                              2

                              0

                              India

                              09.4117

                              0,91078

                              0

                              Pakisztán

                              09.4118

                              0,933048

                              0

                              Egyéb származás

                              09.4119

                              0,997548

                              0

                              Minden ország

                              09.4166

                              0,842279

                              17 011 014

         (1)  A kérelmek a rendelkezésre állónál kisebb vagy a rendelkezésre állóval megegyező mennyiségre vonatkoznak, ezért valamennyi kérelem elfogadható.

         (2)  Erre az alidőszakra nincs rendelkezésre álló mennyiség.

         (3)  Erre az alidőszakra nincs elosztási együttható: a Bizottság nem kapott egyetlen engedélykérelmet sem.

         (4)  A kérelmek a rendelkezésre állónál kisebb vagy a rendelkezésre állóval megegyező mennyiségre vonatkoznak, ezért valamennyi kérelem elfogadható.

         (5)  Erre az alidőszakra nincs elosztási együttható: a Bizottság nem kapott egyetlen engedélykérelmet sem.


title: A Bizottság 468/2012/EU végrehajtási rendelete ( 2012. június 1. ) az egyes összetett élelmiszer-készítményeknek az Unióba történő behozatalával és az Unión történő átszállításával kapcsolatos bizonyítványokra vonatkozó követelmények megállapításáról szóló 28/2012/EU rendelet módosításáról  EGT-vonatkozású szöveg

text:
               5.6.2012

               HU

               Az Európai Unió Hivatalos Lapja

               L 144/1

         A BIZOTTSÁG 468/2012/EU VÉGREHAJTÁSI RENDELETE
   (2012. június 1.)
   az egyes összetett élelmiszer-készítményeknek az Unióba történő behozatalával és az Unión történő átszállításával kapcsolatos bizonyítványokra vonatkozó követelmények megállapításáról szóló 28/2012/EU rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke (5) bekezdésére,
   mivel:

               (1)

               A 28/2012/EU bizottsági rendelet (2) szabályokat állapít meg az Unióba harmadik országokból behozott egyes összetett élelmiszer-készítmények, köztük a feldolgozott tojástermékek szállítmányaival kapcsolatos bizonyítványokra vonatkozóan.

               (2)

               A 28/2012/EU rendelet értelmében az Unióba behozott vagy az Unión átszállított összetett élelmiszer-készítmények szállítmányait a rendelet I. és II. mellékletében meghatározott egészségügyi bizonyítványmintának megfelelő egészségügyi bizonyítványnak kell kísérnie, és a szállítmányoknak meg kell felelniük az e bizonyítványokban megállapított feltételeknek.

               (3)

               A 28/2012/EU rendelet I. és II. mellékletében meghatározott bizonyítványminták az Unióba behozott vagy az Unión átszállított összetett élelmiszer-készítményekben található feldolgozott tojástermékekre vonatkozóan jelenleg nem tartalmaznak részletes feltételeket.

               (4)

               Az azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állat-egészségügyi bizonyítványok követelményeinek megállapításáról szóló, 2008. augusztus 8-i 798/2008/EK bizottsági rendelet (3) megállapítja egyes áruk, közük a feldolgozott tojástermékek Unióba történő behozatalához és az Unión keresztüli átszállításához szükséges állat-egészségügyi bizonyítványokra vonatkozó követelményeket. Előírja, hogy az Unióba behozott és az Unión keresztül átszállított árukat az érintett árura vonatkozó állat-egészségügyi bizonyítványoknak kell kísérniük, és meg kell felelniük az azokban megállapított feltételeknek.

               (5)

               A feldolgozott tojástermékek az állati egészségre potenciális kockázatot jelentenek, abban az esetben is, ha egyes összetett élelmiszer-készítmények gyártásához használják fel őket. Helyénvaló ezért, hogy a 798/2008/EK rendelettel az Unióba behozott vagy az Unión keresztül átszállított tojástermékekre előírt ezen feltételeket az összetett élelmiszer-készítmények gyártásához felhasznált tojástermékekre is alkalmazzák.

               (6)

               A 28/2012/EU rendelet I. és II. mellékletében meghatározott bizonyítványminták tartalmazzák azt a feltételt, hogy az Unióba behozott vagy az Unión keresztül átszállított összetett élelmiszer-készítmények gyártásához felhasznált hús- vagy tejtermékek származási országából a vonatkozó uniós jogszabályok által engedélyezett legyen a hús- vagy tejtermékek Unióba történő exportja. Ezenkívül az említett bizonyítványminták tartalmazzák azt a feltételt, hogy a hús- vagy tejtermékek származási országa és az összetett élelmiszer-készítmények exportáló országa ugyanaz legyen.

               (7)

               Ez a két feltétel biztosítja, hogy a harmadik országokból származó és összetett élelmiszer-készítmények gyártásához felhasznált hús- vagy tejtermékek megfeleljenek az emberi és állat egészségre vonatkozó uniós szabályoknak. Ugyanakkor az a feltétel, miszerint a származási országnak azonosnak kell lennie az exportáló országgal, nem teszi lehetővé a harmadik országból exportált olyan összetett élelmiszer-készítmények Unióba történő behozatalát és Unión keresztüli átszállítását, amelyek az Unióból származó hús- és tejtermékeket tartalmaznak.

               (8)

               Az Unióból származó hús- és tejtermékek megfelelnek az uniós szabályok által meghatározott, az emberi és állat egészségre vonatkozó feltételeknek. Ezért helyénvaló a 28/2012/EU rendelet I. és II. mellékletében szereplő bizonyítványmintákban meghatározott feltételeket úgy módosítani, hogy lehetővé váljon az Unióból származó hús- és tejtermékek felhasználása a harmadik országokban gyártott és az Unióba történő kivitelre engedélyezett összetett élelmiszer-készítményekben.

               (9)

               A harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról szóló, 2007. november 29-i 2007/777/EK bizottsági határozat (4) úgy rendelkezik, hogy a tagállamoknak engedélyezniük kell egyes olyan húskészítmények Unióba történő behozatalát, amelyek megfelelnek az említett határozat II. mellékletben megállapított származási és kezelési feltételeknek. A melléklet szabályokat határoz meg a nem specifikus kezelésre („A” kezelés) vonatkozóan, amelynek az olyan harmadik országokból származó termékeket kell alávetni, amelyek állat-egészségügyi státusa nem jelent kockázatot az unióbeli állat-egészségügyi státusra. Mivel az ilyen termékek közvetlenül behozhatók az Unióba, helyénvaló a 28/2012/EU rendelet I. és II. mellékletében szereplő bizonyítványmintákban meghatározott feltételeket úgy módosítani, hogy lehetővé váljon az ilyen húskészítmények összetett élelmiszer-készítmények gyártásához történő felhasználása azokban a harmadik országokban ahonnan az összetett élelmiszer-készítmények Unióba történő kivitele engedélyezett, feltéve, hogy az összetett élelmiszer-készítményeket exportáló harmadik ország biztosítja, hogy a szóban forgó húskészítmények megfelelnek az uniós jogszabályokban előírt egészségügyi és származási követelményeknek, valamint hogy a harmadik ország maga is engedéllyel rendelkezik ugyanezen húskészítmények Unióba történő kivitelére ugyanezekkel a feltételekkel.

               (10)

               Az emberi fogyasztásra szánt nyers tej és tejtermékek Európai Unióba történő beléptetésére vonatkozó állat-egészségügyi és közegészségügyi feltételek, illetve a szükséges állat-egészségügyi bizonyítvány megállapításáról szóló, 2010. július 2-i 605/2010/EU bizottsági rendelet (5) úgy rendelkezik, hogy a tagállamoknak engedélyezniük kell nyers tej és tejtermékek szállítmányainak behozatalát a szóban forgó rendelet I. mellékletének A oszlopában felsorolt harmadik országokból vagy azok részeiből. A 605/2010/EU bizottsági rendelet úgy rendelkezik továbbá, hogy a tagállamoknak engedélyezniük kell egyes tejtermékek szállítmányainak behozatalát a szóban forgó rendelet I. melléklete B oszlopában felsorolt olyan országokból vagy azok részeiből, amelyek nincsenek kitéve a ragadós száj- és körömfájás veszélyének, feltéve, hogy ezeken a tejtermékeken pasztőrözést végeztek, beleértve egy hőkezelést is, illetve a termékek olyan nyers tejből készültek, amelyeken elvégezték az említett eljárást a szóban forgó rendeletben előírtak szerint. Mivel az ilyen tejtermékek közvetlenül behozhatók az Unióba, helyénvaló a 28/2012/EU rendelet I. és II. mellékletében szereplő bizonyítványmintákban meghatározott feltételeket úgy módosítani, hogy lehetővé váljon az ilyen tejtermékek összetett élelmiszer-készítmények gyártásához történő felhasználása azokban a harmadik országokban, ahonnan az összetett élelmiszer-készítmények Unióba történő kivitele engedélyezett, feltéve, hogy az összetett élelmiszer-készítményeket exportáló harmadik ország biztosítja, hogy a szóban forgó tejtermékek megfelelnek az uniós jogszabályokban előírt egészségügyi és származási követelményeknek, valamint hogy a harmadik ország maga is engedéllyel rendelkezik ugyanezen tejtermékek Unióba történő kivitelére ugyanezekkel a feltételekkel.

               (11)

               A 28/2012/EU rendeletet ezért ennek megfelelően módosítani kell.

               (12)

               Az esetleges kereskedelmi fennakadások elkerülése érdekében az e rendelet hatálybalépése előtt a 28/2012/EU rendelet alapján kiállított bizonyítványok használatát egy átmeneti időszakra engedélyezni kell.

               (13)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A 28/2012/EU rendelet I. és II. mellékletének helyébe e rendelet mellékletének szövege lép.
   2. cikk
   A 2012. december 31-ig tartó átmeneti időszakban továbbra is be lehet léptetni az Unióba az összetett élelmiszer-készítmények azon szállítmányait, melyeket a 28/2012/EU rendelet I. és II. mellékletében – az e rendelet által bevezetett módosításokat megelőzően – meghatározott egészségügyi bizonyítványminta szerint kiállított egészségügyi bizonyítványok kísérnek.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. június 1-jén.

            a Bizottság részéről

            az elnök

         José Manuel BARROSO

      (1)  HL L 18., 2003.1.23., 11. o.

      (2)  HL L 12., 2012.1.14., 1. o.

      (3)  HL L 226., 2008.8.23., 1. o.

      (4)  HL L 312., 2007.11.30., 49. o.

      (5)  HL L 175., 2010.7.10., 1. o.

      MELLÉKLET
      „
            I. MELLÉKLET

               Az emberi fogyasztásra szánt összetett élelmiszer-készítmények Európai Unióba történő behozatalára vonatkozó egészségügyi bizonyítványminta

            II. MELLÉKLET

               Az emberi fogyasztásra szánt összetett élelmiszer-készítmények Európai Unión történő átszállítására vagy Európai Unióban történő tárolására vonatkozó egészségügyi bizonyítványminta

         ”


title: A Bizottság 743/2013/EU végrehajtási rendelete ( 2013. július 31. ) a Törökországból származó, emberi fogyasztásra szánt kéthéjú kagylók behozatalára vonatkozó védintézkedések bevezetéséről  EGT-vonatkozású szöveg

text:
               1.8.2013

               HU

               Az Európai Unió Hivatalos Lapja

               L 205/1

         A BIZOTTSÁG 743/2013/EU VÉGREHAJTÁSI RENDELETE
   (2013. július 31.)
   a Törökországból származó, emberi fogyasztásra szánt kéthéjú kagylók behozatalára vonatkozó védintézkedések bevezetéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1), és különösen annak 22. cikke (1) bekezdésére,
   mivel:

               (1)

               A Bizottság ellenőrzési szolgálata, az Élelmiszerügyi és Állategészségügyi Hivatal Törökországban utólagos ellenőrzést végzett azzal a céllal, hogy értékelje az Unióba irányuló exportra szánt halászati termékek és kéthéjú kagylók tenyésztésének hatósági ellenőrzését. Az ellenőrzés számos hiányosságot tárt fel a hatósági ellenőrzések végrehajtása, különösen a meglátogatott hatósági laboratóriumok által végzett elemzések terén. Következésképpen, a török hatóságok nem tudják garantálni, hogy az Unióba exportált kéthéjú kagylók valamennyi uniós egészségügyi előírásnak megfelelnek.

               (2)

               Ezenkívül a tagállamok arról számoltak be, hogy Törökországból nagy számban érkeztek kéthéjú kagylók olyan szállítmányai, amelyek az uniós mikrobiológiai előírásoknak nem felelnek meg.

               (3)

               Az emberi egészség védelme érdekében helyénvaló a Törökországból származó kéthéjú kagylókat megfelelően ellenőrizni azzal a céllal, hogy emberi fogyasztásra alkalmatlan termékek ne kerülhessenek forgalomba. Az illetékes hatóságoknak zár alá kell venniük az érintett szállítmányokat az uniós állat-egészségügyi határállomáson mindaddig, amíg megkapják az ilyen ellenőrzések eredményeit.

               (4)

               Az élő és fagyasztott kéthéjú kagylók nagyon rövid eltarthatósága miatt az uniós határon történő vizsgálat - mint a kereskedelmet kevésbé korlátozó intézkedés – nem alkalmazható. A puhatestűek említett szállítmányai még a laboratóriumi eredmények megérkezése előtt emberi fogyasztásra alkalmatlanná válnának. Helyénvaló ezért felfüggeszteni az élő és fagyasztott kéthéjú kagylók Törökországból származó behozatalát az Unióba addig, amíg a török hatóságok nem tudják biztosítani a szükséges garanciákat.

               (5)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Ez a rendelet emberi fogyasztásra szánt és Törökországból származó élő, hűtött, fagyasztott és feldolgozott kéthéjú kagylókra alkalmazandó.
   2. cikk
   A tagállamok nem engedélyezik az élő és hűtött kéthéjú kagylók behozatalát Törökországból az Európai Unióba.
   3. cikk
   (1)   A tagállamok megfelelő mintavételi tervek és kimutatási módszerek alkalmazásával vizsgálatokat végeznek a fagyasztott és feldolgozott kéthéjú kagylók Törökországból származó szállítmányain a (2) bekezdésben előírtak szerint.
   Az említett vizsgálatokat az érintett szállítmány Unióba történő belépése szerinti állat-egészségügyi határállomáson végzik.
   (2)   A tagállamok az alábbiak kimutatásához szükséges vizsgálatokat végzik el:

               a)

               a fagyasztott kéthéjú kagylók minden szállítmányában az Escherichia coli-val való szennyeződés szintje;

               b)

               fagyasztott vagy feldolgozott kéthéjú kagylók minden szállítmányában a tengeri biotoxinok előfordulása.

         (3)   Az (1) és (2) bekezdésben említett vizsgálatoknak alávetett szállítmányok az érintett állat-egészségügyi határállomáson az illetékes hatóságok felügyelete alatt maradnak a vizsgálatok eredményének megérkezéséig és értékeléséig.
   (4)   Amennyiben az (1) és (2) bekezdésben említett vizsgálatok azt jelzik, hogy a szállítmány valószínűleg káros az emberi egészségre, az illetékes hatóság azonnal lefoglalja és megsemmisíti a szállítmányt.
   4. cikk
   Az e rendelet alkalmazásával kapcsolatban felmerült kiadások a szállítmánynak az uniós állat-egészségügyi határállomáson történő belépése időpontjában a szállítmányért felelős gazdasági szereplőt vagy annak képviselőjét terhelik.
   5. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2014. augusztus 4-ig kell alkalmazni

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 31-én.

            a Bizottság részéről

            az elnök

         José Manuel BARROSO

      (1)  HL L 24., 1998.1.30., 9. o.


title: A Bizottság 455/2013/EU végrehajtási rendelete ( 2013. május 7. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Ξηρά Σύκα Ταξιάρχη (Xira Syka Taxiarchi) [OEM])

text:
               17.5.2013

               HU

               Az Európai Unió Hivatalos Lapja

               L 133/11

         A BIZOTTSÁG 455/2013/EU VÉGREHAJTÁSI RENDELETE
   (2013. május 7.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Ξηρά Σύκα Ταξιάρχη (Xira Syka Taxiarchi) [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               2013. január 3-án hatályba lépett a 2012. november 21-i 1151/2012/EU rendelet. A rendelet hatályon kívül helyezte és felváltotta a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletet (2).

               (2)

               Az 510/2006/EK rendelet 6. cikkének (2) bekezdésével összhangban a Bizottság közzétette az Európai Unió Hivatalos Lapjában Görögország kérelmét (3) a „Ξηρά Σύκα Ταξιάρχη” (Xira Syka Taxiarchi) elnevezés bejegyzésére.

               (3)

               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. május 7-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL L 93., 2006.3.31., 12. o.

      (3)  HL C 155., 2012.6.1., 11. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.6. osztály:   Gyümölcs, zöldségfélék és gabonafélék, frissen vagy feldolgozva

      GÖRÖGORSZÁG
      Ξηρά Σύκα Ταξιάρχη (Xira Syka Taxiarchi) (OEM)


title: A Bizottság (EU) 2015/1867 végrehajtási rendelete (2015. október 19.) a 494/2002/EK rendeletnek a fogások kirakodására vonatkozó kötelezettség tekintetében történő módosításáról

text:
               20.10.2015

               HU

               Az Európai Unió Hivatalos Lapja

               L 275/20

         A BIZOTTSÁG (EU) 2015/1867 VÉGREHAJTÁSI RENDELETE
   (2015. október 19.)
   a 494/2002/EK rendeletnek a fogások kirakodására vonatkozó kötelezettség tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a halászati erőforrásoknak a fiatal tengeri élőlények védelmét biztosító technikai intézkedések révén történő megóvásáról szóló, 1998. március 30-i 850/98/EK tanácsi rendeletre (1) és különösen annak 48. cikkére,
   mivel:

               (1)

               Az 1380/2013/EU európai parlamenti és tanácsi rendelet (2) szerint a közös halászati politika egyik célja a visszadobás gyakorlatának fokozatos megszüntetése a fogási korlátozások hatálya alá tartozó fajok állományait érintő fogások kirakodására irányuló kötelezettség bevezetése révén.

               (2)

               Az 1380/2013/EU rendelet 15. cikke (1) bekezdésének c) pontja szerint a kirakodási kötelezettség 2016. január 1-jétől alkalmazandó a szürke tőkehalra a szóban forgó faj által meghatározott halászat során.

               (3)

               A 494/2002/EK bizottsági rendelet (3) egyes rendelkezései ellentétesek a kirakodási kötelezettséggel, mivel azok a halászokat a fogások összetételére vonatkozó korlátozásokat meghaladóan kifogott szürke tőkehal példányainak visszadobására kötelezik.

               (4)

               A 494/2002/EK rendelet rendelkezéseit ezért úgy kell módosítani, hogy az előírja, hogy valamennyi nem szándékos szürketőkehal-fogást ki kell rakodni és le kell vonni a kvótákból.

               (5)

               Az e rendeletben előírt intézkedések összhangban vannak a Halászati és Akvakultúraágazati Bizottság véleményével,

         ELFOGADTA EZT A RENDELETET:
   1. cikk
   A 494/2002/EK rendelet a következőképpen módosul:

               1.

               A szöveg a következő 1a. cikkel egészül ki:
               „1a. cikk
               E rendelet alkalmazásában »nem szándékos fogások« alatt az olyan tengeri élőlények véletlenszerűen ejtett fogásai értendők, amelyeket az 1380/2013/EU európai parlamenti és tanácsi rendelet (4) 15. cikke értelmében ki kell rakodni és le kell vonni a kvótákból akár azért, mert a minimális védelmi referenciaméretnél kisebb méretűek, akár azért, mert őket a fogások összetételére és a járulékos fogásokra vonatkozó szabályok értelmében megengedett mennyiségeket túllépve fogták ki.

                  (4)  Az Európai Parlament és a Tanács 2013. december 11-i 1380/2013/EU rendelete a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).”"

               2.

               A 2. cikk a következő (3) bekezdéssel egészül ki:
               „(3)   Az (1) bekezdés nem alkalmazandó a szürke tőkehal nem szándékos fogásaira, amelyek az 1380/2013/EU rendelet 15. cikkében meghatározott kirakodási kötelezettség hatálya alá tartoznak. Ezeket a nem szándékos fogásokat ki kell rakodni és le kell vonni a kvótákból.”

         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2016. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. október 19-én.

            a Bizottság részéről

            az elnök

         Jean-Claude JUNCKER

      (1)  HL L 125., 1998.4.27., 1. o.

      (2)  Az Európai Parlament és a Tanács 2013. december 11-i 1380/2013/EU rendelete a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).

      (3)  A Bizottság 2002. március 19-i 494/2002/EK rendelete az ICES III., IV., V., VI. és VII. alterület és az ICES VIIIa., b., d., e. körzet szürketőkehal-állományának helyreállítására vonatkozó kiegészítő technikai intézkedések megállapításáról (HL L 77., 2002.3.20., 8. o.).


title: A Bizottság (EU) 2017/454 végrehajtási rendelete (2017. március 15.) a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárásokkal kapcsolatban a végleges intézkedések alkalmazási időszaka tekintetében felajánlott kötelezettségvállalás elfogadásának megerősítéséről szóló 2013/707/EU végrehajtási határozattal elfogadott kötelezettségvállalás elfogadásának négy exportáló gyártó tekintetében történő visszavonásáról

text:
               16.3.2017

               HU

               Az Európai Unió Hivatalos Lapja

               L 71/5

         A BIZOTTSÁG (EU) 2017/454 VÉGREHAJTÁSI RENDELETE
   (2017. március 15.)
   a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárásokkal kapcsolatban a végleges intézkedések alkalmazási időszaka tekintetében felajánlott kötelezettségvállalás elfogadásának megerősítéséről szóló 2013/707/EU végrehajtási határozattal elfogadott kötelezettségvállalás elfogadásának négy exportáló gyártó tekintetében történő visszavonásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre (a továbbiakban: Szerződés),
   tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: dömpingellenes alaprendelet) és különösen annak 8. cikkére,
   tekintettel az Európai Unióban tagsággal nem rendelkező országokból érkező támogatott behozatallal szembeni védelemről szóló, 2016. június 8-i (EU) 2016/1037 európai parlamenti és tanácsi rendeletre (2) (a továbbiakban: szubvencióellenes alaprendelet) és különösen annak 13. cikkére,
   tájékoztatva a tagállamokat,
   mivel:
   A.   KÖTELEZETTSÉGVÁLLALÁS ÉS EGYÉB MEGLÉVŐ INTÉZKEDÉSEK

               (1)

               Az 513/2013/EU rendelettel (3) az Európai Bizottság (a továbbiakban: Bizottság) ideiglenes dömpingellenes vámot vetett ki a Kínai Népköztársaságból (a továbbiakban: Kína) származó vagy ott feladott kristályos szilícium fotovillamos modulok (a továbbiakban: modulok) és alapvető részeik (azaz elemek és lemezek) Európai Unióba (a továbbiakban: Unió) irányuló behozatalára.

               (2)

               Az exportáló gyártók egy csoportja azzal bízta meg a Kínai Gép- és Elektronikus Termék Export-import Kereskedelmi Kamarát (továbbiakban: CCCME), hogy a nevükben nyújtson be árra vonatkozó kötelezettségvállalást a Bizottsághoz, mely kérésnek a CCCME eleget is tett. Az árra vonatkozó kötelezettségvállalás feltételeiből egyértelműen kitűnik, hogy az egyes exportáló gyártók árra vonatkozó egyedi kötelezettségvállalásainak összevonásáról van szó, amelyeket az adminisztráció egyszerűsítése miatt a CCCME koordinál.

               (3)

               A Bizottság a 2013/423/EU határozattal (4) elfogadta ezt az árra vonatkozó kötelezettségvállalást az ideiglenes dömpingellenes vám tekintetében. Az ideiglenes dömpingellenes vámmal kapcsolatos kötelezettségvállalás elfogadása nyomán szükségessé vált technikai jellegű módosítások végrehajtása érdekében a Bizottság a 748/2013/EU rendelettel (5) módosította az 513/2013/EU rendeletet.

               (4)

               Az 1238/2013/EU végrehajtási rendelettel (6) a Tanács végleges dömpingellenes vámot vetett ki a Kínából származó vagy ott feladott modulok és elemek (a továbbiakban: érintett termékek) Unióba irányuló behozatalára. Az 1239/2013/EU végrehajtási rendelettel (7) a Tanács végleges kiegyenlítő vámot is kivetett az érintett termékek Unióba irányuló behozatalára.

               (5)

               Az exportáló gyártók egy csoportja (a továbbiakban: az exportáló gyártók) és a CCCME által az árra vonatkozóan felajánlott kötelezettségvállalás módosított változatával kapcsolatos értesítést követően a Bizottság a 2013/707/EU végrehajtási határozattal (8) megerősítette az árra vonatkozó módosított kötelezettségvállalás (a továbbiakban: kötelezettségvállalás) elfogadását a végleges intézkedések alkalmazási időszaka tekintetében. A 2013/707/EU végrehajtási határozat melléklete felsorolja azokat az exportáló gyártókat, amelyek tekintetében a kötelezettségvállalást elfogadták. Ezek közé tartoznak a következő vállalatok is:

                           a)

                           a GCL System Integration Technology Co. Ltd a Kínában működő, vele kapcsolatban álló vállalatokkal együtt, amelyek együttesen a B850 TARIC-kiegészítő kód alá tartoznak (a továbbiakban: GCL Technology);

                           b)

                           a Hareon Solar Technology Co. Ltd a Kínában és az Unióban működő, vele kapcsolatban álló vállalatokkal együtt, amelyek együttesen a B842 TARIC-kiegészítő kód alá taroznak (a továbbiakban: Hareon Solar);

                           c)

                           a Jetion Solar (China) Co. Ltd a Kínában és az Unióban működő, vele kapcsolatban álló vállalatokkal együtt, amelyek együttesen a B830 TARIC-kiegészítő kód alá taroznak (a továbbiakban: Jetion Solar);

                           d)

                           a Zhongli Talesun Solar Co. Ltd az Unióban működő, vele kapcsolatban álló vállalattal együtt, amelyek együttesen a B922 TARIC-kiegészítő kód alá tartoznak (a továbbiakban: Talesun Solar).

               (6)

               A 2014/657/EU végrehajtási határozattal (9) a Bizottság elfogadta az exportáló gyártók és a CCCME által a kötelezettségvállalás hatálya alá tartozó érintett termékekre, azaz a Kínából származó vagy ott feladott, jelenleg az ex 8541 40 90 KN-kód (TARIC-kódok: 8541409021, 8541409029, 8541409031 és 8541409039) alá tartozó, az exportáló gyártók által előállított modulokra vagy elemekre (a továbbiakban: a kötelezettségvállalás hatálya alá tartozó termék) vonatkozó kötelezettségvállalás végrehajtásához kapcsolódó pontosításokra irányulóan megfogalmazott javaslatot. A (4) preambulumbekezdésben említett dömpingellenes és kiegyenlítő vámok a kötelezettségvállalással együtt a továbbiakban együttesen: intézkedések.

               (7)

               Az (EU) 2015/866 végrehajtási rendelettel (10) a Bizottság három exportáló gyártó tekintetében visszavonta a kötelezettségvállalás elfogadását.

               (8)

               Az (EU) 2015/1403 végrehajtási rendelettel (11) a Bizottság egy további exportáló gyártó tekintetében visszavonta a kötelezettségvállalás elfogadását.

               (9)

               Az (EU) 2015/2018 végrehajtási rendelettel (12) a Bizottság két exportáló gyártó tekintetében visszavonta a kötelezettségvállalás elfogadását.

               (10)

               A Bizottság a dömpingellenes intézkedésekre vonatkozóan hatályvesztési felülvizsgálatot indított az Európai Unió Hivatalos Lapjában2015. december 5-én közzétett, az eljárás megindításáról szóló értesítéssel (13).

               (11)

               A Bizottság a kiegyenlítő intézkedésekre vonatkozóan hatályvesztési felülvizsgálatot indított az Európai Unió Hivatalos Lapjában2015. december 5-én közzétett, az eljárás megindításáról szóló értesítéssel (14).

               (12)

               A Bizottság a dömpingellenes és a kiegyenlítő intézkedésekre vonatkozóan emellett részleges időközi felülvizsgálatot is indított az Európai Unió Hivatalos Lapjában2015. december 5-én közzétett, az eljárás megindításáról szóló értesítéssel (15).

               (13)

               Az (EU) 2016/115 végrehajtási rendelettel (16) a Bizottság egy további exportáló gyártó tekintetében visszavonta a kötelezettségvállalás elfogadását.

               (14)

               Az (EU) 2016/185 végrehajtási rendelettel (17) a Bizottság kiterjesztette az 1238/2013/EU tanácsi rendelettel a Kínai Népköztársaságból származó vagy ott feladott érintett termékek behozatalára kivetett végleges dömpingellenes vámot a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – érintett termékek behozatalára.

               (15)

               Az (EU) 2016/184 végrehajtási rendelettel (18) a Bizottság kiterjesztette az 1239/2013/EU tanácsi rendelettel a Kínai Népköztársaságból származó vagy ott feladott érintett termékek behozatalára kivetett végleges kiegyenlítő vámot a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – érintett termékek behozatalára.

               (16)

               Az (EU) 2016/1045 végrehajtási rendelettel (19) a Bizottság egy további exportáló gyártó tekintetében visszavonta a kötelezettségvállalás elfogadását.

               (17)

               Az (EU) 2016/1382 végrehajtási rendelettel (20) a Bizottság öt további exportáló gyártó tekintetében visszavonta a kötelezettségvállalás elfogadását.

               (18)

               Az (EU) 2016/1402 végrehajtási rendelettel (21) a Bizottság három további exportáló gyártó tekintetében visszavonta a kötelezettségvállalás elfogadását.

               (19)

               Az (EU) 2016/1998 végrehajtási rendelettel (22) a Bizottság öt további exportáló gyártó tekintetében visszavonta a kötelezettségvállalás elfogadását.

               (20)

               Az (EU) 2016/2146 végrehajtási rendelettel (23) a Bizottság két további exportáló gyártó tekintetében visszavonta a kötelezettségvállalás elfogadását.

         B.   A KÖTELEZETTSÉGVÁLLALÁS FELTÉTELEI

               (21)

               A kötelezettségvállalás értelmében bármely exportáló gyártó az alkalmazás ideje alatt bármikor önkéntesen visszavonhatja kötelezettségvállalását.

         C.   ÖNKÉNTES VISSZAVONÁS

               (22)

               A Jetion Solar, a Hareon Solar és a GCL Technology 2016 októberében arról értesítette a Bizottságot, hogy vissza kívánja vonni kötelezettségvállalását.

               (23)

               A Talesun Solar 2017 januárjában értesítette a Bizottságot, hogy vissza kívánja vonni kötelezettségvállalását.

         D.   A KÖTELEZETTSÉGVÁLLALÁS ELFOGADÁSÁNAK VISSZAVONÁSA ÉS VÉGLEGES VÁMOK KIVETÉSE

               (24)

               Ezért a Bizottság a dömpingellenes alaprendelet 8. cikkének (9) bekezdése és a szubvencióellenes alaprendelet 13. cikkének (9) bekezdése alapján, továbbá a kötelezettségvállalás feltételeivel összhangban arra a következtetésre jutott, hogy a Jetion Solar, a Hareon Solar, a GCL Technology és a Talesun Solar által felajánlott kötelezettségvállalás elfogadását vissza kell vonni.

               (25)

               Ennek megfelelően a dömpingellenes alaprendelet 8. cikkének (9) bekezdése és a szubvencióellenes alaprendelet 13. cikkének (9) bekezdése értelmében az 1238/2013/EU végrehajtási rendelet 1. cikkével kivetett végleges dömpingellenes vám és az 1239/2013/EU végrehajtási rendelet 1. cikkével kivetett végleges kiegyenlítő vám e rendelet hatálybalépésének napjától automatikusan alkalmazandó a Jetion Solar, a Talesun Solar, a Hareon Solar és a GCL Technology által gyártott érintett termék Kínából származó vagy ott feladott behozatalára.

               (26)

               A Bizottság emellett emlékeztet arra, hogy ha a tagállami vámhatóságok arra utaló jeleket találnak, hogy egy kötelezettségvállalási számlán szereplő ár nem felel meg a ténylegesen fizetett árnak, ki kell vizsgálniuk, hogy sérült-e az a követelmény, miszerint a kötelezettségvállalási számlán mindenféle kedvezményt fel kell tüntetni, illetve azt, hogy betartották-e a minimális importárat. Ha arra a következtetésre jutnak, hogy sérült az említett követelmény, vagy nem tartották be a minimális importárat, a tagállami vámhatóságoknak be kell szedniük az ennek következményeként esedékessé váló vámokat. A tagállami vámhatóságok munkájának a Szerződés 4. cikke (3) bekezdése alapján történő megkönnyítése érdekében a Bizottság a nemzeti eljárások kizárólagos céljából ilyen helyzetekben megosztja a kötelezettségvállalás bizalmas szövegét és egyéb információit.

               (27)

               Tájékoztatási célból az e rendelet mellékletében szereplő táblázat felsorolja azon exportáló gyártókat, amelyek tekintetében a kötelezettségvállalásnak a 2013/707/EU végrehajtási határozat általi elfogadása nem változik,

         ELFOGADTA EZT A RENDELETET:
   1. cikk
   Az alábbi vállalatok tekintetében visszavonják a kötelezettségvállalás elfogadását:

               Vállalat neve

               TARIC-kiegészítő kód

               GCL System Integration Technology Co. Ltd, Konca Solar Cell Co. Ltd, Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Solar Power System Integration (Taicang) Co. Ltd, GCL SOLAR POWER (SUZHOU) LIMITED, GCL Solar System (Shuzhou) Limited

               B850

               Jiangyin Hareon Power Co. Ltd, Hareon Solar Technology Co. Ltd, Taicang Hareon Solar Co. Ltd, Hefei Hareon Solar Technology Co. Ltd, Jiangyin Xinhui Solar Energy Co. Ltd, Altusvia Energy (Taicang) Co. Ltd az Unióban működő, velük kapcsolatban álló vállalattal együtt

               B842

               Jetion Solar (China) Co. Ltd, Junfeng Solar (Jiangsu) Co. Ltd, Jetion Solar (Jiangyin) Co. Ltd az Unióban működő, velük kapcsolatban álló vállalattal együtt

               B830

               Zhongli Talesun Solar Co. Ltd az Unióban működő, vele kapcsolatban álló vállalattal együtt

               B922

         2. cikk
   (1)   Ha a vámhatóságok arra utaló jeleket találnak, hogy az 1238/2013/EU végrehajtási rendelet 3. cikke (1) bekezdésének b) pontja és az 1239/2013/EU végrehajtási rendelet 2. cikke (1) bekezdésének b) pontja szerinti – eredetileg a 2013/707/EU végrehajtási határozattal elfogadott kötelezettségvállalást felajánló vállalatok egyike által kiállított – kötelezettségvállalási számlán szereplő ár nem felel meg a fizetett árnak, és hogy emiatt a szóban forgó vállalatok megsérthették a kötelezettségvállalást, a vámhatóságok – amennyiben a nemzeti eljárások lefolytatásának céljából szükséges – felkérhetik a Bizottságot, hogy a kötelezettségvállalási számla kiállításának napján alkalmazott minimális importár ellenőrzése céljából részükre adja át a kötelezettségvállalás másolatát és egyéb információit.
   (2)   Amennyiben ezen ellenőrzés során kiderül, hogy a fizetett ár alacsonyabb a minimális importárnál, be kell szedni az (EU) 2016/1036 rendelet 8. cikkének (9) bekezdése és az (EU) 2016/1037 rendelet 13. cikkének (9) bekezdése értelmében ennek következményeként esedékessé váló vámokat.
   Amennyiben ezen ellenőrzés során kiderül, hogy a kereskedelmi számlán nem tüntették fel az árengedményeket és kedvezményeket, be kell szedni az 1238/2013/EU végrehajtási rendelet 3. cikke (2) bekezdésének a) pontja és az 1239/2013/EU végrehajtási rendelet 2. cikke (2) bekezdésének a) pontja értelmében ennek következményeként esedékessé váló vámokat.
   (3)   Az (1) bekezdés szerinti információk csak az 1238/2013/EU végrehajtási rendelet 3. cikke (2) bekezdésének a) pontja és az 1239/2013/EU végrehajtási rendelet 2. cikke (2) bekezdésének a) pontja értelmében esedékessé váló vámok érvényesítésének céljára használhatók. Ezzel összefüggésben a tagállami vámhatóságok kizárólag azzal a céllal hozhatják e vámok adósának tudomására ezeket az információkat, hogy az megtarthassa védelemhez való jogát. Az ilyen információkat semmilyen körülmények között nem lehet harmadik felek részére átadni.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. március 15-én.

            a Bizottság részéről

            az elnök

         Jean-Claude JUNCKER

      (1)  HL L 176., 2016.6.30., 21. o.

      (2)  HL L 176., 2016.6.30., 55. o.

      (3)  HL L 152., 2013.6.5., 5. o.

      (4)  HL L 209., 2013.8.3., 26. o.

      (5)  HL L 209., 2013.8.3., 1. o.

      (6)  HL L 325., 2013.12.5., 1. o.

      (7)  HL L 325., 2013.12.5., 66. o.

      (8)  HL L 325., 2013.12.5., 214. o.

      (9)  HL L 270., 2014.9.11., 6. o.

      (10)  HL L 139., 2015.6.5., 30. o.

      (11)  HL L 218., 2015.8.19., 1. o.

      (12)  HL L 295., 2015.11.12., 23. o.

      (13)  HL C 405., 2015.12.5., 8. o.

      (14)  HL C 405., 2015.12.5., 20. o.

      (15)  HL C 405., 2015.12.5., 33. o.

      (16)  HL L 23., 2016.1.29., 47. o.

      (17)  HL L 37., 2016.2.12., 76. o.

      (18)  HL L 37., 2016.2.12., 56. o.

      (19)  HL L 170., 2016.6.29., 5. o.

      (20)  HL L 222., 2016.8.17., 10. o.

      (21)  HL L 228., 2016.8.23., 16. o.

      (22)  HL L 308., 2016.11.16., 8. o.

      (23)  HL L 333., 2016.12.8., 4. o.

      MELLÉKLET
      A vállalatok listája:

                  A vállalat neve

                  TARIC-kiegészítő kód

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Zheijiang Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Shine Science and Technology Co. Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co. Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Taichang Electronic Co. Ltd
                  China Machinery Engineering Wuxi Co.Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co. Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920


title: A Bizottság (EU) 2015/1205 végrehajtási rendelete (2015. július 23.) a Törökországból származó, emberi fogyasztásra szánt kéthéjú kagylók behozatalára vonatkozó védintézkedések bevezetéséről szóló 743/2013/EU végrehajtási rendeletnek a rendelet alkalmazási ideje tekintetében történő módosításáról (EGT-vonatkozású szöveg)

text:
               24.7.2015

               HU

               Az Európai Unió Hivatalos Lapja

               L 196/2

         A BIZOTTSÁG (EU) 2015/1205 VÉGREHAJTÁSI RENDELETE
   (2015. július 23.)
   a Törökországból származó, emberi fogyasztásra szánt kéthéjú kagylók behozatalára vonatkozó védintézkedések bevezetéséről szóló 743/2013/EU végrehajtási rendeletnek a rendelet alkalmazási ideje tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1) és különösen annak 22. cikke (6) bekezdésére,
   mivel:

               (1)

               A Bizottság 743/2013/EU végrehajtási rendeletét (2) azt követően fogadták el, hogy a Bizottság ellenőrzési szolgálata, az Élelmiszerügyi és Állategészségügyi Hivatal Törökországban hiányosságokat tárt fel az Unióba irányuló exportra szánt kéthéjú kagylók tenyésztésére vonatkozó hatósági ellenőrzések végrehajtása terén, továbbá hogy tagállamok arról számoltak be, hogy Törökországból kéthéjú kagylók olyan szállítmányai érkeztek, amelyek az uniós mikrobiológiai előírásoknak nem feleltek meg.

               (2)

               A törökországi illetékes hatóságok tájékoztatták a Bizottságot azokról a korrekciós intézkedésekről, melyeket az Unióba irányuló exportra szánt kéthéjú kagylók ellenőrzése terén felfedett hiányosságok kezelésére hoztak. Az Élelmiszerügyi és Állategészségügyi Hivatal ellenőrzései során feltárt hiányosságok súlyosságára való tekintettel az intézkedések feloldására ugyanakkor csak az Élelmiszerügyi és Állategészségügyi Hivatal nyomonkövetési ellenőrzését követően kerülhet sor. Ezenfelül a tagállamok jelentést tettek olyan esetekről, amikor egy uniós állat-egészségügyi határállomáson a mikrobiológiai előírásoknak meg nem felelő kéthéjú kagylókat kívántak behozni.

               (3)

               A 743/2013/EU végrehajtási rendelet alkalmazási idejét ezért ennek megfelelően módosítani kell.

               (4)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   A 743/2013/EU végrehajtási rendelet 5. cikkének második bekezdésében a „2015. augusztus 4.” időpont helyébe a „2016. december 31.” időpont lép.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 23-án.

            a Bizottság részéről

            az elnök

         Jean-Claude JUNCKER

      (1)  HL L 24., 1998.1.30., 9. o.

      (2)  A Bizottság 2013. július 31-i 743/2013/EU végrehajtási rendelete a Törökországból származó, emberi fogyasztásra szánt kéthéjú kagylók behozatalára vonatkozó védintézkedések bevezetéséről (HL L 205., 2013.8.1., 1. o.).